Държавен вестник, бр. 98, 2011 г., стр. 13

БРОЙ  98	
Д Ъ Р Ж А В Е Н  В Е С Т Н И К 	
СТР.  13  
4. Никоя договаряща страна не следва 
да позволява на свой назначен въздушен 
превозвач, независимо дали съвместно с 
друг въздушен превозвач или отделно, да 
злоупотребява с пазарното си положение по 
начин, който има, вероятно е да има или 
цели да има ефекта на силно влошаване на 
конкуренто-способността на конкурент или на 
изключване на конкурент от даден маршрут.
Член 6
Споразумения за съвместно използване на 
полетни номера 
1. Всеки назначен въздушен превозвач 
от една от договарящите страни може, при 
условията на приложимите закони и наредби 
в областта на конкуренцията, да сключва спо­
разумения за маркетингово сътрудничество, 
като споразумения за съвместни предприятия, 
предоставяне на блок места или съвместно 
използване на полетни номера, по отношение 
на експлоатацията на договорените линии по 
определените маршрути с всеки друг възду­
шен превозвач, при условие че:
a) всеки полет, за който се прилага спо­
разумението, се експлоатира от въздушен 
превозвач, който има право да извършва 
този полет;
б) по отношение на всеки продаден би­
лет купувачът е информиран на мястото 
на продажбата кой въздушен превозвач ще 
експлоатира всяка част от линията; и 
в) всички въздушни превозвачи по спо­
разуменията за съвместно използване на 
полетни номера притежават съответните 
маршрутни права.
2. Нищо в този член не предоставя допъл­
нителни търговски права към тези, които са 
били договорени по тази спогодба, освен ако 
договарящите страни се споразумеят за друго.
Член 7
Одобрение на разписания
1. Назначеният въздушен превозвач на 
всяка договаряща страна представя своите 
полетни разписания за одобрение на въздух­
оплавателните власти на другата договаряща 
страна най-малко тридесет дни преди екс­
плоатацията на договорените линии. Същата 
процедура се прилага и за всяка промяна в 
разписанията. Полетните разписания включ­
ват честотите, времената, типовете на въз­
духоплавателните средства, конфигурацията 
и разположението на местата за обществен 
превоз.
2. За допълнителни полети, които назначен 
въздушен превозвач на една от договарящите 
страни желае да извършва по договорените 
линии извън одобреното разписание, този 
въздушен превозвач следва да поиска предва­
рително разрешение от въздухоплавателните 
власти на другата договаряща страна. Такива 
молби се подават най-малко два работни дни 
преди изпълнението на такива полети.
Член 8
Ценообразуване
1. Всяка договаряща страна разрешава 
на назначения въздушен превозвач свободно 
да определя въздухоплавателните тарифи за 
превоз, основаващи се на търговското търсене 
на пазара. Никоя договаряща страна няма да 
изисква консултации между нейните въздуш­
ни превозвачи и други въздушни превозвачи 
относно тарифите, които те определят или 
предлагат за обслужването, покриващо това 
споразумение. 
2. Въздухоплавателните власти на всяка 
договаряща страна могат да изискат уве­
домяване за въздухоплавателните тарифи, 
прилагани от техен собствен назначен въз­
душен превозвач или превозвачи. Никоя от 
договарящите страни не следва да изисква 
уведомяване за въздухоплавателните тарифи, 
прилагани от назначения въздушен превоз­
вач или превозвачи на другата договаряща 
страна. Въздухоплавателните тарифи могат 
да останат в сила, освен ако впоследствие 
не бъдат отхвърлени съгласно алинеи 3 или 
4 по-долу.
3. Всяка договаряща страна може ед­
ностранно да отхвърли въздухоплавателна 
тарифа, прилагана или предлагана от техен 
собствен назначен въздушен превозвач. Все 
пак тази намеса се ограничава дотолкова, 
доколкото въздухоплавателните власти на 
тази договаряща страна намерят, че прила­
ганата или предлаганата тарифа не отговаря 
на изискванията и критериите, посочени в 
алинея 4 по-долу.
4. Намесата на договаряща страна се 
ограничава до:
a) защита на потребители/клиенти от 
въздухоплавателни тарифи или такси, които 
са прекалено високи, поради злоупотреба с 
пазарно положение;
б) предпазване от въздухоплавателни тари­
фи или такси, чието прилагане представлява 
антиконкурентно поведение, което има или е 
вероятно да има, или изрично е предназначено 
да има ефект на спиране, ограничаване или 
изкривяване на конкуренцията, или изключ­
ване на конкурент от маршрута.
5. Никоя от договарящите страни не следва 
да предприема едностранни действия за пре­
дотвратяване на влизането в сила на въздух­
оплавателна тарифа или на продължаването 
на въздухоплавателна тарифа на назначен 
въздушен превозвач на другата договаряща 
страна. Ако някоя от страните смята, че 
тази въздухоплавателна тарифа спада към 
категориите, описани в алинея 4 по-горе,